ປະທານາທິບໍດີ ຕີມໍຕາເວັນອອກ ຍອມປາໄຊ ໃນການເລືອກຕັ້ງ (ເບິ່ງສະໄລດ໌)
ປະທານາທິບໍດີ ໂຮເຊ ຣາໂມສ ຮໍຕາ ຍອມຮັບເອົາຄວາມປາໄຊ ໃນການ ເລືອກຕັ້ ງທີ່ຕີມໍຕາເວັນອອກ ເມື່ອວັນເສົາຜ່ານມານີ້.
ປະທານາທິບໍດີ Jose Ramos-Horta ໄດ້ຍອມຮັບເອົາຄວາມປາໄຊໃນວັນຈັນມື້ນີ້ໃນ ຄວາມພະຍາຍາມຂອງທ່ານເພື່ອໃຫ້ໄດ້ເປັນປະທານາທິບໍດີຕື່ມອີກເປັນສະໄໝທີສອງ ນັ້ນ ຫລັງຈາກມີການນັບບັດຄະແນນສຽງເລືອກຕັ້ງໄປແລ້ວຫລາຍກວ່າ 70 ເປີເຊັນ ຜົນການ ນັບບັດສະແດງໃຫ້ເຫັນວ່າທ່ານ Francisco Guterres ຈາກພັກຝ່າຍຄ້ານໃຫຍ່ Freti lin ມີຄະແນນນໍາໜ້າ ໂດຍໄດ້ຮັບປະມານ 28 ເປີເຊັນ ຮອງລົງມາແມ່ນອະດີດຫົວໜ້າ ກອງທັບທ່ານ Jose Maria de Vasconselos ຊຶ່ງໄດ້ຮັບ 25 ເປີເຊັນ ທັງ 2 ທ່ານນີ້ ຈະປະເຊີນໜ້າກັນໃນການເລືອກຕັ້ງຮອບຕັດສິນຊີ້ຂາດ ຊຶ່ງກໍານົດຈະມີຂຶ້ນໃນ ກາງເດືອນເມສາຕໍ່ໜ້ານີ້ ປະທານາທິບໍດີ Ramos Horta ຊຶ່ງໄດ້ຮັບລາງວັນໂນແບນຂະແໜງສັນຕິພາບໄດ້ຮັບ ສຽງສະໜັບສະໜຸນອັນດັບ3 ຄືປະມານ 18 ເປີເຊັນ ໃນການຖະແຫລງຕໍ່ນັກຂ່າວໃນວັນຈັນມື້ນີ້ ທ່ານ Ramos Horta ໄດ້ກ່າວຊົມເຊີຍຄູ່ແຂ່ງ ທັງ 2 ຂອງທ່ານ ແລະກ່າວວ່າ ທ່ານຕຽມພ້ອມແລ້ວ ທີ່ຈະລົງຈາກຕໍາແໜ່ງ ຄາດວ່າຜົນຂອງການເລືອກຕັ້ງຢ່າງເປັນທາງການຈະບໍ່ອອກມາ ຈົນກວ່າວັນອັງຄານມື້ອື່ນ ໃນຖະແຫລງການສະບັບນຶ່ງທີ່ເປີດເຜີຍໃຫ້ຮູ້ໃນວັນອາທິດວານນີ້ ທ່ານພັນກີມູນ ເລຂາທິ ການໃຫຍ່ສະຫະປະຊາຊາດໄດ້ກາວຊົມເຊີຍຕີມໍຕາເວັນອອກ ທີ່ໄດ້ດໍາເນີນການເລືອກຕັ້ງ ໃນບັນຍາກາດທີ່ເປັນລະບຽບຮຽບຮ້ອຍແລະງຽບສະຫງົບ ປະຊາຊົນຜູ້ມີສິດປ່ອນບັດພາກັນອອກໄປໃຊ້ສິດຂອງເຂົາເຈົ້າໃນວັນເສົາມື້ກ່ອນນີ້ ໃນການ ເລືອກຕັ້ງປະທານາທິບໍດີຄັ້ງທີສອງ ນັບແຕ່ຕີມໍຕາເວັນອອກ ຊຶ່ງເປັນນຶ່ງໃນບັນດາປະເທດ ທີ່ໃໝ່ທ່ີສຸດແລະທຸກຍາກທີ່ສຸດຂອງໂລກນັ້ນ ໄດ້ຮັບເອກະລາດຈາກອິນໂດເນເຊຍໃນປີ 2002 ເປັນຕົ້ນມາ